Butlletí identificatiu de mesuradors de so audible
Procediment de verificació dels mesuradors de so audible
Etiquetes de verificació favorable
Etiquetes de verificació desfavorable
Requisits per a la inscripció en el Registre de control metrològic de les persones o entitats que desitgin reparar o modificar mesuradors de so audible.
Vista l'Ordre de 16 de desembre de 1998 del Ministeri de Foment (BOE núm. 311, de 29.12.1998), per la qual es regula el control metrològic de l'Estat sobre els instruments destinats a mesurar els nivells de so audible;
Vist el Decret 199/1991, de 30 de juliol, pel qual es determinen els òrgans competents en matèria de control metrològic (DOGC de 14.10.1991);
Per tal de facilitar l'aplicació del control metrològic, i en exercici de les atribucions que tinc conferides,
3.1 Els beneficiaris de l'aprovació de model estan obligats a presentar a la fase metrològica de verificació primitiva tots els instruments fabricats conforme a la mateixa, abans de la seva comercialització o posada en servei.
3.2 Dins de l'àmbit territorial de Catalunya, la verificació primitiva serà portada a terme pel Laboratori General d'Assaigs i Investigacions o per qualsevol laboratori de verificació metrològica autoritzat per la Direcció General de Consum i Seguretat Industrial del Departament d'Indústria, Comerç i Turisme, d'acord amb l'establert al Reial decret 1617/1985, d'11 de setembre, pel qual s'estableix el procediment per l'habilitació de laboratoris de verificació metrològica oficialment autoritzats.
3.3 Les etiquetes de verificació primitiva seran facilitades per la Direcció General de Consum i Seguretat Industrial al Laboratori General d'Assaigs i Investigacions i als laboratoris de verificació metrològica autoritzats.
Aquestes etiquetes portaran la marca establerta a l'annex 2 del Reial Decret 1616/1985, d'11 de setembre, pel qual s'estableix el Control Metrològic de l'Estat.
3.4 El laboratori que hagi dut a terme la fase metrològica de verificació primitiva a l'instrument mesurador de so audible omplirà el primer butlletí d'identificació de mesuradors de so audible, d'acord amb l'annex 1 d'aquesta Ordre.
3.5 La verificació primitiva tindrà efectes de primera verificació periòdica.
4.1 Dins de l'àmbit territorial de Catalunya, el control metrològic periòdic o postreparació dels mesuradors de so audible el faran el Laboratori General d'Assaigs i Investigacions o les entitats verificadores expressament autoritzades per a aquesta finalitat per la Direcció General de Consum i Seguretat Industrial del Departament d'Indústria, Comerç i Turisme.
4.2 D'acord amb el que estableix l'apartat anterior, les sol·licituds de verificació previstes a l'Ordre de 16 de desembre de 1998, del Ministeri de Foment s'adreçaran al Laboratori General d'Assaigs i Investigacions o a les entitats verificadores esmentades.
5.1 Les entitats que vulguin ser autoritzades per fer el control metrològic indicat a l'article anterior ho sol·licitaran a la Direcció General de Consum i Seguretat Industrial presentant davant d'aquest òrgan o bé davant la delegació territorial del Departament d'Indústria, Comerç i Turisme corresponent, la documentació següent:
b) La relació dels mitjans tècnics disponibles per a la realització dels controls metrològics, amb la indicació de les seves característiques acompanyada d'una certificació del Laboratori General d'Assaigs i Investigacions de què els esmentats mitjans són adequats i suficients per a tal finalitat.
c) La relació i la qualificació del personal, amb la documentació acreditativa de la seva relació laboral.
d) Una declaració sobre la independència i la neutralitat en les seves actuacions, així com de l'observança dels preceptes legals vigents per part de l'entitat i de cadascun dels membres del personal inspector.
e) El programa de calibratge de l'equip de verificació, amb un certificat del darrer calibratge efectuat.
f) El model de certificat acreditatiu de la verificació periòdica o postreparació.
5.2 La Direcció General de Consum i Seguretat Industrial autoritzarà les entitats verificadores mitjançant resolució expressa, on constarà el model de precinte assignat a l'entitat verificadora; hi haurà una relació de les esmentades entitats a disposició del públic a la mateixa Direcció General i a les delegacions territorials del Departament d'Indústria, Comerç i Turisme.
Si l'òrgan competent no dicta la resolució expressa en els terminis legalment establerts, s'entendrà desestimada la sol·licitud d'autorització.
Els posseïdors dels mesuradors de so audible en servei estaran obligats a sol·licitar anyalment al Laboratori General d'Assaigs i Investigacions (LGAI) o a les entitats verificadores autoritzades la verificació periòdica dels seus instruments.
Aquesta sol·licitud s'acompanyarà amb una còpia del butlletí d'identificació de mesuradors de so audible, d'acord amb l'annex 1 d'aquesta Ordre.
Estarà prohibit l'ús de l'aparell en el cas que no superi aquesta fase de control metrològic.
El termini de validesa de l'esmentada verificació és d'un any i el seu titular tindrà sempre a disposició de l'Administració tot l'expedient de referència.
El procediment de verificació previst a l'annex 2 d'aquesta Ordre serà efectuat pel Laboratori General d'Assaigs i Investigacions o per l'entitat verificadora autoritzada que esculli el titular de l'instrument metrològic.
Una vegada presentada la sol·licitud de verificació pel titular del mesuradors de so audible, l'entitat verificadora disposarà d'un termini màxim de quinze dies naturals per procedir a la seva execució.
Superat favorablement l'esmentat procediment, la mateixa entitat verificadora que l'hagi dut a terme emplenarà de nou el butlletí d'identificació de mesuradors de so audible, esmentats a l'article 6.
A més s'estendrà el certificat de verificació indicat a l'article 5.1.f) i la mateixa entitat verificadora autoritzada que hagi dut a terme col·locarà l'etiqueta de verificació indicada a l'annex 3 d'aquesta Ordre, en un lloc visible.
8.1 Els mesuradors de so audible verificats amb resultat desfavorable quedaran inhabilitats per a la prestació de servei.
Per assegurar l'esmentada inutilització seran precintats per l'entitat verificadora amb el seu model de precinte, la qual deixarà constància d'aquest fet adherint una etiqueta, en un lloc visible, que indiqui l'esmentada inhabilitació, d'acord amb el model indicat a l'annex 4 d'aquesta Ordre.
8.2 L'entitat verificadora que hagi dut a terme aquesta verificació desfavorable ho notificarà en el termini de vint-i-quatre hores, a l'òrgan competent del Departament d'Indústria, Comerç i Turisme per raó de la seva ubicació.
10.1 S'entén per reparació subjecta a verificació qualsevol intervenció sobre els mesuradors de so audible que, sense alterar les característiques tècniques del model, substitueixi un o més elements que influeixin directament en la mesura.
10.2 S'entén per modificació qualsevol intervenció sobre els mesuradors de so audible que comporti algun canvi a les característiques tècniques del model.
Si la modificació és substancial, comportarà nova aprovació de model.
Si és no substancial, obligarà, per a la posada en funcionament de l'aparell, a complir els requisits equivalents a la verificació primitiva.
10.3 La reparació o modificació dels mesuradors de so audible podrà fer-la el fabricant o una entitat reparadora inscrita al Registre de control metrològic, de conformitat amb el que estableix el Reial decret 1618/1985, d'11 de setembre.
La Inscripció a l'esmentat Registre exigirà el compliment dels requisits fixats a l'annex 5 d'aquesta Ordre.
11.1 La persona o entitat que hagi reparat o modificat un mesuradors de so audible, una vegada comprovat el seu correcte funcionament i que les seves mesures es troben dintre dels errors màxims permesos, col·locarà novament els seus precintes enlloc dels que va aixecar per dur a terme la reparació o modificació.
11.2 Els precintes utilitzats per empreses reparadores i els de les empreses verificadores autoritzades seran aprovats prèviament per la Direcció General de Consum i Seguretat Industrial.
12.1 Una vegada reparat o modificat el mesurador de so audible, el seu propietari ha de sol·licitar la verificació de l'aparell, prèviament a la posada en marxa, al Laboratori General d'Assaigs i Investigacions o a una entitat verificadora, amb indicació de l'objecte de la reparació i especificació dels elements substituïts i els ajustaments i controls efectuats.
La sol·licitud es presentarà acompanyada del butlletí identificatiu esmentat a l'article 6 d'aquesta Ordre, degudament complimentat, a efectes de la identificació de l'instrument i del seu titular.
12.2 Els assaigs a realitzar en la verificació després de reparació o modificació seran els establerts a l'annex 2 d'aquesta Ordre.
12.3 Pel que fa al procediment de verificació i actuació, en cas de resultar favorable s'aplicarà el que disposa l'article 7 d'aquesta Ordre.
Així mateix, en cas de resultar desfavorable, s'aplicarà el que disposa l'article 8 d'aquesta Ordre.
12.4 Quan la reparació hagi estat efectuada per una empresa dotada de laboratori habilitat per a la verificació primitiva, la verificació que l'esmentada empresa efectuï amb els seus mitjans tècnics després de la reparació, seguint el procediment regulat a l'annex 2 d'aquesta Ordre, serà suficient als efectes del que disposa el punt 12.1 d'aquesta Ordre i, per tant, no serà necessari sol·licitar la intervenció del Laboratori General d'Assaigs i Investigacions o d'una entitat verificadora.
En aquest cas, els precintes utilitzats seran aprovats per la Direcció General de Consum i Seguretat Industrial.
12.5 La verificació després de reparació o modificació tindrà validesa per al còmput del termini d'un any exigit a la verificació periòdica.
16.1 La taxa aplicable per a l'aprovació de model serà la que estableixi la corresponent Llei de taxes de la Generalitat de Catalunya, i serà independent del cost de l'informe tècnic favorable emès pel laboratori acreditat.
16.2 La taxa aplicable per a la fase metrològica de verificació primitiva serà la que estableixi la corresponent Llei de taxes de la Generalitat de Catalunya.
Les etiquetes de verificació primitiva seran facilitades per la Direcció General de Consum i Seguretat Industrial del Departament d'Indústria, Comerç i Turisme als laboratoris de verificació metrològica autoritzats, amb qui portaran a terme la seva liquidació periòdica.
16.3 La taxa aplicable per a les fases metrològiques de verificació periòdica i de verificació després de reparació o modificació serà la que estableixi la corresponent Llei de taxes de la Generalitat de Catalunya.
16.4 Les tarifes aplicables de les fases metrològiques de verificació primitiva, de verificació periòdica i de verificació després de reparació o modificació, que no dependran del lloc on es realitzi la verificació dels mesuradors de so audible, tindran una validesa anyal, com a mínim, i seran establertes lliurement pels laboratoris de verificació metrològica autoritzats i per les entitats verificadores, que hauran de comunicar-les prèviament a la seva aplicació a la Direcció General de Consum i Seguretat Industrial, acompanyades d'una memòria justificativa.
—1 Es faculta el director general de Consum i Seguretat Industrial per dictar les disposicions i instruccions necessàries en garantia de l'aplicació i supervisió de l'execució d'aquesta Ordre, així com dictar les modificacions que permetin adequar tècnicament els annexos.
—2 Aquesta Ordre entrarà en vigor l'endemà de la seva publicació al DOGC.
El posseïdor de l'instrument mesurador de so audible serà el responsable de disposar en custòdia de tots els butlletins identificatius omplerts en el transcurs de la vida d'aquest l'instrument de mesura, i es trobarà sempre a disposició de l'administració competent.
El butlletí identificatiu de mesuradors de so audible serà facilitat pel fabricant o importador del mesurador de so audible, i constaran les dades següents:
Nom (nom i cognom), adreça (carrer, número i pis), localitat (localitat i districte postal), telèfon (telèfon amb prefix).
Lloc d'emplaçament de l'instrument (carrer, número i pis).
Tipus d'instrument (sonòmetre, sonòmetre integrador-mitjanador o calibrador sonor).
Marca (marca), model (model), número de sèrie (número).
Número d'aprovació de model (número), data aprovació de model (data).
Data de verificació primitiva (data).
Autoritat de control de la verificació primitiva (nom).
Dades referents al resultat d'una reparació o modificació o d'una verificació primitiva.
Observacions (observacions), data de la reparació o modificació (data)
Resultat de la verificació (favorable/desfavorable).
El procediment de verificació de mesuradors de so audible constarà dels tràmits que s'estableixen a continuació, entenent-se que la no-superació d'un d'ells significarà la suspensió de la verificació i la impossibilitat de realitzar-ne els següents.
L'examen administratiu consistirà en la identificació completa de l'instrument i la comprovació que aquest reuneix els requisits exigits per estar legalment en servei.
Serà realitzat a partir de la documentació aportada pel sol·licitant en el butlletí identificatiu esmentada l'article 6 d'aquesta Ordre.
Es comprovarà especialment que l'instrument posseeixi l'aprovació de model, la placa identificativa de característiques amb totes les seves dades i l'acreditació d'haver superat la verificació primitiva.
En cas negatiu, es comprovarà si es tracta d'una verificació periòdica per regularitzar la no-existència d'aprovació de model ni verificació primitiva, per a un instrument en servei amb anterioritat a l'entrada en vigor de l'Ordre de 16 de desembre de 1998 del Ministeri de Foment.
L'examen metrològic comprendrà les següents fases:
a) Inspecció visual: es duran a terme les comprovacions següents:
a.1 Que l'instrument correspongui amb el que s'identifica a l'examen administratiu.
a.2 Que l'instrument porti a la seva placa de característiques les dades corresponents o la identificació de l'instrument.
a.4 En el cas de verificació després de reparació o modificació, que l'instrument compleixi totes les exigències metrològiques que figuren en la resolució de l'aprovació de model.
b) Verificacions del manteniment de les seves característiques metrològiques:
b.1 Els sonòmetres hauran de complir els requisits metrològics recollits a la norma UNE-EN60651:1996, modificada per la norma UNE-EN60651/A1:1997, i hauran de superar els assaigs específics indicats a l'annex 1 de l'Ordre de 16 de desembre de 1998, del Ministeri de Foment.
b.2 Els sonòmetres integradors-mitjanadors hauran de complir els requisits metrològics continguts a la norma UNE-EN60804:1996, modificada per la norma UNE-EN60804/A2:1997, i hauran de superar els assaigs específics indicats a l'annex 2 de l'Ordre de 16 de desembre de 1998 del Ministeri de Foment.
b.3 Els calibradors sonors hauran de complir els requisits metrològics continguts a la norma UNE 20942:1994 i hauran de superar els assaigs específics establerts a l'annex 3 de l'Ordre de 16 de desembre de 1998 del Ministeri de Foment.
Les etiquetes de verificació favorable estaran fetes d'un material resistent als agents atmosfèrics, de color groc.
El seu contingut serà el que s'estableix en el gràfic següent:
Les lletres i les sèries de dígits que figuren a la part superior del quadre indiquen els mesos i els anys, respectivament; s'hauran de perforar aquells que corresponguin al mes i a l'any en què s'hagi fet la verificació favorable.
Les lletres i les sèries de dígits que es troben a la part inferior del quadre indiquen també mesos i anys i s'hauran de perforar aquells en què caduqui la validesa de la verificació realitzada.
Les etiquetes de verificació desfavorable estaran fetes d'un material resistent als agents atmosfèrics, de color vermell.
El seu contingut serà el que s'estableix al gràfic següent:
Les lletres i les sèries de dígits que figuren a la part superior del quadre indiquen els mesos i els anys, respectivament i s'hauran de perforar aquells que corresponguin al mes i a l'any en què s'hagi fet la verificació desfavorable.
Les persones o entitats que es proposin reparar o modificar els mesuradors de so audible a què es refereix aquesta Ordre s'hauran d'inscriure com a reparadors autoritzats en el Registre de control metrològic, segons el que disposa l'article 2 del Reial decret 1618/1985, d'11 de setembre, pel qual s'estableix el Registre de control metrològic.
La inscripció en el Registre de control metrològic requerirà el compliment dels requisits administratius i tècnics que s'especifiquen a continuació:
—1 Requisits administratius: les persones o entitats que sol·licitin la seva inscripció en el Registre de control metrològic com a reparadors autoritzats de mesuradors de so audible, hauran de complir els requisits administratius exigits al Reial decret 1618/1985, d'11 de setembre, pel qual s'estableix el Registre de control metrològic.
—2 Requisits tècnics: a més a més del compliment dels esmentats requisits administratius, serà indispensable per a la inscripció que el reparador disposi de recursos tècnics i humans necessaris per poder realitzar la seva feina, i de medis tècnics que li permetin efectuar la comprovació de l'instrument una vegada reparat i garantir el bon funcionament de l'instrument.
Per això haurà de disposar del següent equipament:
Un calibrador sonor, de classe 0, amb un nivell de pressió sonora i una freqüència coneguts, i que compleixi amb els requisits de la norma UNE-EN 20942:1994.
Un sonòmetre, tipus 0, o una cadena de mesura formada per: un micròfon de mitja polsada, un preamplificador de mesura de precisió i igual o superior a la d'aquell.
Un mesurador de distorsió, amb capacitat per mesurar la distorsió harmònica total, amb una precisió del 0,1 % pel rang que especifica la norma tècnica.
Un generador de senyal sinusoïdal que pugui generar ona quadrada i puntes d'impulsos sinusoïdals.
Un multímetre de precisió de corrent altern i corrent continu de 4 dígits, amb capacitat de mesura de fins a 200 V, 1A i 100 MW.
Una font d'alimentació de corrent continu, amb un rang de 0 a 30 V i de 0 a 2 A.
Un oscil·loscopi de dos canals, que pugui mesurar fins a 10 MHz i una sensibilitat de 2 mV/div.
Un freqüencímetre de resolució 0,1 Hz, amb un rang de 0,1 kHz fins a 200 KHz i una sensibilitat entre 1 mV i 10 V.